open-index/open-wikipedia-markdown huggingface dataset:
Sphinx eremitus

***Sphinx eremitus*** er en sommerfugl som tilhører familien svermere (Sphingidae). Den voksne svermeren er lite oppsiktsvekkende, men larven er umiskjennelig med en spiss pukkel på det andre kroppsleddet.

## Utseende
En middelsstor (vingespenn 65 – 75&nbsp;mm) svermer, mørk grå med svarte streker, på brystet og forvingene, bakvingene er gråsvarte med to gråhvite tverrbånd. Bakkroppen har en bred, grå midtstripe, på sidene er den gulhvit med store, svarte flekker. **Larven** er purpurfarget til brun, med utydelige, lyse skråstriper på sidene. Det andre kroppsleddet har en karakteristisk, spiss pukkel, hodet virker nedbøyd sammenlignet med denne.


Lintneria eremitus MHNT Cut 2010 0 472 - Quakertown Bucks County, Pennsylvania, USA - Male dorsal.jpg| ♂   
Lintneria eremitus MHNT Cut 2010 0 472 - Quakertown Bucks County, Pennsylvania, USA - Male ventral.jpg| ♂  △  
Lintneria eremitus MHNT Cut 2010 0 472 - Scott City, Kansas, USA - Female dorsal.jpg| ♀ 
Lintneria eremitus MHNT Cut 2010 0 472 - Scott City, Kansas, USA - Female ventral.jpg|♀  △


## Levevis
Larven lever på planter i leppeblomstfamilien, blant andre arter av mynte (*Mentha*) og salvie (*Salvia*). De voksne svermerne besøker gjerne blomster, og henger fremfor disse på svirrende vinger mens de stikker sin lange sugesnabel ned i blomsten.
## Utbredelse
S. eremitus finnes langs østkysten av Nord-Amerika fra Georgia nordover til Maine, mot vest til Manitoba, Sør-Dakota og Missouri.
## Kilder

* Oehlke, W. Sphingidae of the Americas – *Sphinx eremitus*. http://www.silkmoths.bizland.com/seremitu.htm
## Eksterne lenker
*
Scott Dobie

**Robert Scott Dobie** (født 10. oktober 1978) er en skotsk fotballspiller som spiller for fotballaget St. Johnstone.

## Karriere
Dobie kom til Carlisle United sommeren 1995, og rykket opp på A-laget i 1997. Han gjorde det så bra i debutsesongen at han på overgangsmarkedet ble verdsatt til £2 mill.

### [[Clydebank]]
Senere ble han lånt ut til Clydebank hvor han bare fikk 6 kamper og ingen mål. Det var en stor nedtur for Dobie

### [[West Bromwich Albion]]
I august 2001 ble han solgt til den engelske storklubben West Bromwich Albion for £150.000. Han debuterte mot Walsall 11 august 2001 og fikk sitt første mål den 22. august i Ligacupen mot Cambridge United, da han lobbet over målvakten fra utrolige 20 meter. Hans første seriemål kom i en kamp mot Manchester City som West Bromwich Albion vant 4-0. Etter det scoret han 8 ganger på 7 kamper i strekk. I 2001-sesongen scoret han 11 mål i serien, og 13 totalt. Det året rykket West Bromwich Albion opp til Premier League og Dobie scoret 5 mål. Han var i WBA til 2004 da klubben hentet superspissene Kanu og Robert Earnshaw. Da følte han at han ikke klarte å kjempe seg til en plass på laget og gikk til Millwall FC.

### [[Millwall FC|Millwall]]
Han ble solgt for £750.000 til Millwall FC i 2004. Der scoret han tre mål på 16 kamper. Han forlot Millwall etter bare en sesong og ble da solgt til sin nåværende klubb, Nottingham Forest. 

### [[Nottingham Forest]]
I begynnelsen av karrieren i Forest fikk han en stor skade, men kom tilbake. Det året fikk han bare 1 mål og 18 kamper. Senere ble Dobie usikker igjen da Forest hentet inn Junior Agogo, Grant Holt og Nathan Tyson.
I sesongen 2006/2007 rykket Forest ned fra 1. divisjon etter tap i Play-off mot Yeovil hvor de tapte 5-4 etter ekstraomganger. Hittil har han spilt 41 kamper og scoret 3 mål.

### 
Han har spilt 6 kamper for Skottland og scoret 1 mål

## Oppsummering

* Carlisle United-----126 kamper----24 mål
* Clydebank-----6 kamper----0 mål
* West Bromwich Albion-----80 kamper----22 mål
* Millwall FC-----16 kamper----3 mål
* Nottingham Forest-----41 kamper----3 mål
* -----6 kamper----1 mål

## Eksterne lenker
*
Clydebank FC

**Clydebank Football Club** er en skotsk fotballklubb fra byen Clydebank i West Dunbartonshire. Den nåværende klubben, som ble grunnlagt i 2003, er medlem av *Scottish Junior Football Association*, og spiller i dag i *Scottish Junior Football Central Division One*.
Landheim

**Landheim** er et nedlagt landhandleri og et vegkryss (Landheimkrysset) i Vestre Toten, ca. 5 kilometer øst for Raufoss. Landheim ligger der fylkesvei 2362 krysser fylkesvei 2370. Butikken ble starta ca. 1912 av Ole M. Kvaksrud, på tomt utskilt fra garden Markestad. Drifta opphørte på 1970-tallet. I de gamle butikklokalene er det i dag leiligheter.
Akrylfiber

**Akrylfibere** er syntetiske fibre laget av polymerer med en gjennomsnittlig molekylvekt på ~100&nbsp;000, ca. 1900 monomer enheter. DuPont laget de første akrylfiberene i 1941 og merkevarebeskyttet dem under navnet **Orlon**. Akrylfiber ble først utviklet i midten av 1941, men var ikke produsert i store kvanta før på 1950-tallet. Fibrene er idag noe annerledes enn de var da. Akrylfiber er både sterkt og varmt, og blir ofte benyttet til gensere og joggedresser, og som fôr i støvler og hansker. I tillegg brukes akrylfiber til møbler og tepper. Det blir laget som filament, og deretter kuttet til lengder tilsvarende sauehår, for så å bli spunnet til garn.

Når polyakrylfibrene skal fremstilles, kan det anvendes to spinnemetoder; tørrspinning og våtspinning.

Polyakryl er ikke termoplastisk (hvilket vil si at det ikke kan varmes opp, for deretter å endre det), dette gjør at det ikke egner seg til varer hvor man ønsker permanente folder. Polyakrylen er meget varmefølsom, og må derfor ikke strykes på høyere temperatur enn 110 grader.

Akryl i klær er, sammen med polyester og nylon, en av de oljebaserte fibrene som antas å være både mest skadelig for miljøet og ha en etisk lav standard i produksjon.

Etter utspinningen blir fibrene etterbehandlet, f.eks. ved vask, krølling, snuing, spoling, strekking eller skjæring. Alt avhengig av om det er tale om stabel- eller filamentfibre.

## Referanser


## Se også
* Akrylsyre
Martin Laursen

**Martin Laursen** (født 26. juli 1977) er en dansk tidligere fotballspiller som har spilt for Silkeborg IF, Hellas Verona FC, Parma FC, AC Milan og Aston Villa. Han spilte i forsvar og la opp som fotballspiller sommeren 2009.

## Referanser


## Eksterne lenker
* 
* 
*
Mohammed Said al-Sahhaf

**Mohammed Said al-Sahhaf** (arabisk محمد سعيد الصحاف) (født 1940], er en irakisk diplomat og politiker. Han ble verdenskjent under invasjonen av Irak i 2003, i sin rolle som informasjonsminister under Saddam Hussein, og karrikert som **Komiske Ali** og **Baghdad Bob**.

Han gjennomførte journaliststudier ved universitetet, og ble medlem av Ba’athpartiet i 1963. En kort tid var han sjef for Iraks nasjonale kringkasting, før han var ambassadør til Burma, til Sverige og til FN. I Stockholm snakket han med Olof Palme samme dag denne ble myrdet.

Han var Iraks utenriksminister fra 1992 til 2001, da han måtte forholde seg til FNs sanksjoner etter Gulfkrigen, og utvisningen av FNs våpeninspektører i 1998. I 2001 ble han utnevnt til informasjonsminister.

Under invasjonen av Irak i 2003 holdt han daglige pressekonferanser, der han stadig bagatelliserte krigens faktiske utvikling.

Da krigen var over, overga han seg til de amerikanske styrkene, men ble straks satt fri. I juli 2003 ga han noen korte intervjuer i Abu Dhabi.

## Referanser


## Eksterne lenker
*
Damask

**Damask** er fint mønstret stoff av silke, ull, bomull eller lin. Opprinnelig betegnelse på praktstoff fra Damaskus. Brukes ofte til duk, også brukt som liv på bunad.

Teknikken som brukes krever at vevstolen settes opp på en spesiell måte; ofte benyttes en egen damaskvevstol. Det er måten det veksles mellom innslagstrådene og renningstrådene som frembringer det særpregede mønsteret.

Damask er som regel ensfarget vev, der mønsteret kommer fram ved matte og blanke flater. Dersom stoffet blir snudd vil mønsteret komme fram motsatt. Det blir derfor ingen egentlig for- og bakside på damask.

Franskmannen Joseph Marie Jacquard oppfant på 1700-tallet en vevstol som var bedre egnet til damaskvev; vevstolen har fått navnet jacquard-vevstol etter ham, og på fransk og engelsk kalles damask for *jacquard*.

## Se også
* Liste over håndverksfag og håndverksteknikker

## Litteratur
* Kirsten Røvig Håberg: *Tekstilhistorie*, Tell forlag, 2000.

## Eksterne lenker
*
Erik Ugerup

**Erik Ugerup** (ca. 1500–1571) var en dansk-norsk adelsmann, lensherre og riksråd. Han var gift med Anne Nilsdatter (Gyldenløve) til Austrått, datter av Nils Henriksson og Inger Ottesdotter Rømer. 

Erik var sønn av Axel Ugerup til Vagnø i Halland og Margrethe Brahe, og kom til Norge etter ekteskapet med Anne Nilsdatter. Han var først lensherre over Vardøhus, en stilling han arvet fra sin svigerfar. Senere ble han lensherre i Tønsberg, eide Sem hovedgård, var befalingsmann på Akershus og sammen med tre andre adelsmenn, høvedsmann over bergverksdriften i Norge.

## Referanser
Marie-Suzanne Giroust

**Marie-Suzanne Giroust** (født 9. mars 1734 i Paris, død 31. august 1772 i Paris) var en fransk miniatyr- og pastellmaler. Ved giftermål fikk hun etternavnet *Roslin*, og hun kalles også **Suzanne Roslin**. 

## Liv og virke
### Bakgrunn
Marie-Suzanne Giroust var datter av Barthélemy Giroust, juvelér til kongens garderobe (død 1741) og hans hustru Marie Suzanne Leroy (d. 1745).

Som 7-åring mistet Marie-Suzanne sin far. Da hun var 11, døde også hennes mor, og hun flyttet inn hos slektninger. Arven etter faren gav henne mulighet til selv å velge et yrke; en mulighet hun benyttet til å lære å male.

### Maler
Hun studerte hos Quentin de La Tour (1704–1788), men det var især i atelieret hos Joseph-Marie Vien (1716–1809) at hun følte seg riktig velkommen. Viens undervisning fikk stor innflytelse på hennes egen malerkunst.

I dette atelieret møtte hun i 1752 den svenske maleren Alexander Roslin. De to forelsket seg, men Marie-Suzannes formynder kunne ikke akseptere denne utlendingen, som både var protestant og fattig. Så paret måtte vente lenge og kjempe for det, før de endelig kunne gifte seg den 8. januar 1759. De fikk tre døtre og tre sønner, hvorav to døtre og to sønner nådde voksen alder. 

Alexander Roslin anerkjente sin hustrus talent og erkjente åpent at hun var en bedre pastellmaler enn han selv. Hun ble særlig beundret for sin gjengivelse av hud og for fargene i sine portrettmalerier. I 1771 ble hun priset for sin malerkunst av abbé Lemonnier. En slik ros kom også fra Denis Diderot, for hennes *Portrait du sculpteur Pigalle*. Hun satt modell for ektemannens maleri fra 1768, *La Dame au voile*. 

Kort tid etter deres sjette barns fødsel ble Marie-Suzanne Giroust den 1. september 1770 endelig medlem av  Académie royale. Det foreligger ingen informasjon om hennes virksomhet innen akademiet.

Marie-Suzanne Giroust døde i 1772 av brystkreft.

## Utvalgte verk
* *Portrett av M. Pigalle* (1771), på Musée du Louvre, Paris
* Tre portretter, på Institut Tessin, Paris
* Et portrett, på kunstmuseet i Troyes
* *Selvportrett i ferd med å reprodusere et portrett av Quentin de La Tour* (1771–72), forsvunnet, foto i Lindbergs bok.

## Billedgalleri

File:Roslin, Marie-Suzanne - Selfportrait - c. 1775.jpg|Selvportrett, 1770.
File:Roslin, Marie-Suzanne - Jean-Baptiste Pigalle - 18th century.jpg|Jean-Baptiste Pigalle  
File:Marie-Joseph_Peyre,_1730–1785_(Suzanne_Roslin)_-_Nationalmuseum_-_132640.tif|Marie-Joseph Peyre


## Litteratur
* Marie-Jo Bonnet: "Femmes peintres à leur travail : de l’autoportrait comme manifeste politique (XVIIIe-XIXe siècles)" in  *Revue d'histoire moderne & contemporaine*, 49-3 (juli-september 2002), s. 140-167. ISBN 2-7011-3108-1
* Per Bjurström: *Roslin*. 1993. ISBN 91-7119-555-6 
* Neil Jeffares, "Dictionary of pastellists before 1800", London, 2006
* Gunnar W. Lundberg: *Roslin: Liv och verk. Avec un résumé en français et le catalogue des oeuvres.* (3 bind). Malmö 1957.

## Referanser
Gobeleng

**Gobeleng** (også skrevet *gobelin* på riksmål) er et vevd veggteppe eller møbelstoff med innvevde farger og figurer. Det var opprinnelig betegnelsen på vevnader fra en fabrikk i kvarteret Les Gobelins i Paris, som fikk navn etter fargerfamilien Gobelin som eide tomten til den første fabrikken, som startet 1662. Teknikken ble utviklet i Frankrike på midten av 1600-tallet, og førte til en omfattende industriell framstilling av tekstile kopier etter kartonger av datidens kjente store kunstnere. I dag brukes navnet om alle billedtekstiler som bruker denne teknikken, uavhengig av opphavssted.

Jean-Baptiste Colbert satte det hele i gang, da han kjøpte lokalene og tomten omkring i 1662, på vegne av kong Ludvig XIV. Mye av den tidlige produksjonen dreide seg om møbeltekstiler. Starten på den kunstneriske utviklingen sto hoffmaleren Charles Le Brun for. Fra 1667 ble fabrikkene oppnevnt til kongelig manufaktur. På grunn av pengeproblemer, ble fabrikken stengt i 1694, men gjenåpnet i liten skala 1697 for å levere til de kongelige bygninger. Lønnsomheten var på den tid noe laber. Produksjonen ble nokså variabel, og det så nesten ut til å bli full stopp tidlig på 1700-tallet.

En snuoperasjon ble løsningen. En av kongens finanssekretærer, *Louis Fagon* fikk oppdraget med å organisere prosjektet. Han hadde nettopp fått to av sine hus dekorert av maleren Jean-Baptiste Oudry, og overtalte ham til å ta på seg oppgaven. Oudry og hans partner Besnier satte i gang i 1734. Snuoperasjonen ble svært vellykket og lønnsom for alle parter, og Oudry ble inspektør og kartongleverandør til alle de franske fabrikkene. Det meste av hans arbeidskapasitet i 1730-årene ble bundet opp til dette.

Den franske revolusjonen satte en stopper for videre drift, inntil slekten Bourbon satte den i gang igjen omkring 1830. Produksjonen ble da utvidet til også å omfatte golvtepper. Under kommunardopprøret ble bygningen delvis nedbrent. Produksjonen er per i dag begrenset til leveranser til offentlige bygg.

## Litteratur
Se Lacordaire, *Notice historique sur les Manufactures impériales de tapisseries des Gobelins et de tapis de la Savonnerie, précédée du catalogue des tapisseries qui y sont exposées* (Paris, 1853); Genspach, *Répertoire détaillé des tapisseries exécutées aux Gobelins*, 1662–1892 (Paris, 1893); Jules Guiffrey, *Histoire de la tapisserie en France* (Paris, 1878–1885). The last two authors were directors of the factory.

## Referanser


## Se også
*Billedvev
*Vev
*Tekstil
*Charles Le Brun
*Jean-Baptiste Colbert
*Jean-Baptiste Oudry
Sphinx franckii

***Sphinx franckii*** er en sommerfugl som tilhører familien svermere (Sphingidae). Denne uvanlig slanke svermeren har larve som går på ask.

## Utseende
En stor (vingespenn 100 – 128&nbsp;mm), slank, gulgrå svermer, forvingene er uvanlig lange og smale. **Kroppen** er spoleformet, hodet ganske stort, antennene lysbrune, ca. 1/3 så alnge som forvingene. **Brystet** er lys grått på sidene, mørkt gråbrunt i midten. Bakkroppen har en bred, rødbrun midtstripe som er svart i midten, på sidene har den svarte og grågule tverrstriper. De lange og smale **forvingene** er gulaktig grå med "utviskede" mørke tegninger. En svart stripe langs ytterkanten og en tynn, svart strek mot vingespissen er som oftest synlige. Hos hannen er ytterkanten litt innbuktet og bakhjørnene markerte, men ikke hos hunnen. **Bakvingene** er grågule, ytterst med et bredt, brunsvart tverrbånd. **Larven** er blålig grønn med utydelige, lyse skråstriper på sidene. Utvokste larver er lette å kjenne på at de har to rader av pigglignende, små vorter langs ryggen.

## Levevis
Larvene går bare på ulike arter av ask (*Fraxinus*).
## Utbredelse
Denne svermeren har en forholdsvis begrenset utbredelse i den østlige delen av USA, fra New York i nord til Florida i sør, vestover til Missouri og Louisiana.

## Kilder

* Oehlke, W. Sphingidae of the Americas – *Sphinx eremitus*. http://www.silkmoths.bizland.com/seremitu.htm
## Eksterne lenker
*
Oscarløpet

**Oscarløpet** er et tradisjonelt og årlig stevne for hurtigløp på skøyter som arrangeres av Oslo Skøiteklub. Løpet ble i 1959 etablert som minneløp for skøyteløperen Oscar Mathisen. Fra starten gikk løpet på Frogner Stadion i Oslo, men i perioden 1989 til 2009 ble det flyttet til Valle Hovin stadion på grunn av vanskelige isforhold. Løpet inngår i Norgescupen, og i sesongen 2009/10 ble løpet flyttet tilbake til Frogner stadion kunstisbane.

Stevnet var lenge arena for utdeling av en av skøytesportens høyeste utmerkelser, Oscarstatuetten, som går til årets bragd innen hurtigløp på skøyter. Denne utdelingen er nå flyttet til større skøyteløp i Vikingskipet på Hamar eller utdeles i forbindelse med skøytemesterskap i utlandet.

I 2007 ble *Knut Johannesens Pokalløp*, et løp for juniorer til minne om Knut «Kupper'n» Johannesen arrangert sammen med Oscarløpet.

## Referanser

## Eksterne lenker
* Arrangørklubbens nettsider om Oscarløpet
Sphinx geminus

***Sphinx geminus*** er en sommerfugl som tilhører familien svermere (Sphingidae). Den finnes i Mellom-Amerika. Lite ser ut til å være kjent om biologien til denne arten.

## Utseende
En stor (vingespenn 92 – 105&nbsp;mm), kraftig, mørkegrå svermer, kroppsbygningen kraftigere enn de fleste andre *[[Sphinx]]-*artene.
Kroppen er grå med svarte striper, forvingene gråspraglete, bakvingene svarte med to smale, lyse tverrbånd. **Larven** er ukjent.

## Levevis
De voksne svermerne besøker gjerne blomster. Larvens næringsplante er ikke kjent.

## Utbredelse
Denne svermeren finnes bare i Mellom-Amerika, der den er registrert i Mexico, Honduras og Nicaragua. Enkelte streifere er funnet i Texas.
## Kilder

* Oehlke, W. Sphingidae of the Americas – *Sphinx geminus*. http://www.silkmoths.bizland.com/sgemina.htm
## Eksterne lenker
*
Possement

**Possement** (uttales pås(s)emen´t) er en fellesbetegnelse for finere snorer, bånd, frynser, dusker, overspunne knapper og annen pynt på innredningstekstiler og klær, særlig gardiner, møbler og uniformer fra 1600- til begynnelsen av 1900-tallet. Dette er trådarbeider omspunnet med silke-, ull-, bomulls-, gull- eller sølvtråd. Pyntebånd omfatter for eksempel galoner og tresser (flettede bånd), agramaner (flate bånd), burr (fyldige, krusete bånd) og rysjer (foldete, rynkete tøy- eller blondestrimler). Pomponger (pyntedukser), kvaster og rosetter er punktdekor, mens de andre typene følger kanter og linjer som lisser og border. Possementvevning foregår i spesielle vevstoler eller maskiner, men ble tidligere håndverksmessig utført av spesielle possementmakere. 

Ordet kommer via tysk *Posamenterie* og fransk *passementerie* fra italiensk *passamano* som betyr 'det som passerer gjennom hånden'.

## Historie

## Se også
* Frynser
* Aiguillette, adjutantsnor
* Kokarde, båndsløyfe
* Blonder
* Galon, bredt pyntebånd blant annet brukt for å angi tjenestegrad på uniformer
* Møbeltapetsering
* Klunkestil, interiørstil 1870–1910 preget av stoppede sittemøbler og tunge draperier utstyrt med «klunker» (kvaster)

## Litteratur
* Grevenor, Henrik, red. (1936): *Det norske håndverks historie bd. II.* Oslo.
Trøndelag Folkemuseum og Nordenfjeldske Kunstindustrimuseum (1982): *Oldemors pomponger - possementhåndverket i Trondheim.* Trondheim. ISBN 82-90348-03-7

## Referanser


## Se også
* Liste over håndverksfag og håndverksteknikker

## Eksterne lenker
* 
* Omtrekk.no om possement på møbler
Lucie Nilsdatter

**Lucie Nilsdatter Gyldenløve** (fødselsår ukjent, død 1555) var en norsk adelskvinne og eier av Austråttgodset. Hun var datter av Nils Henriksson og Inger Ottesdotter Rømer til Austrått, og gift med Jens Tillufssøn Bjelke.

Lucies søster Eline døde i 1532, og Lucie innledet et forhold til enkemannen, svogeren Nils Lykke, som først resulterte i et guttebarn, og deretter i Nils' død i 1535, anklaget for incest. Lucie må en tid etter dette ha giftet seg med den dansk-skånske lavadelsmannen Jens Tillufssøn Bjelke. De to giftet seg senest i 1540, og kort til etter skriver han seg «*til Austrått*». Overdragelsen av Austråttborgen fra Inger til dem ble stadfestet av kongen i 1552. Det har vært spekulert i om Lucies skandale var årsaken til at Jens, som var av lavadelig byrd, ble vurdert som «god nok» for henne. 

Lucie druknet i 1555 utenfor Sunnmøre, på en sjøreise som hun gjorde sammen med moren Ingerd og datteren Gunhild. Hun ligger begravet i Ørland kirke. Ektemannen Jens døde fire år etter, og sønnen *Åge Bjelke* (1552–1603), som var den yngste av parets fem sønner, overtok Austråttborgen i en alder av 7 år. Åges morbror Henrik Nielssøn var hans formynder.

Lucie Nilsdatter opptrer både i Henrik Ibsens skuespill *[[Fru Inger til Østeraad]]*, Peder Wright Cappelens skuespill *Lucie, jomfru til Østråt* og Edvard Hoems «slottsopera» ''Lucie''.

## Referanser
Sphinx libocedrus

***Sphinx libocedrus*** er en sommerfugl som tilhører familien svermere (Sphingidae). Denne sjeldne arten lever i det sørvestre USA og de tilstøtende områdene av Mexico.

## Utseende
Em middels stor (vingespenn 70 – 80&nbsp;mm), grå svermer. Brystet er grått med svarte striper, forvingene grå med svarte lengdestreker, bakvingene svarte med to grå tverrbånd. Bakkroppen har en bred, grå midtstripe, på sidene er den svart med hvite flekker. **Larven** finnes i en grønn og en mørkebrun form, begge med lyse skråstriper på sidene.
## Levevis
Denne svermeren lever i tørre områder med vegetasjon dominert av busker (chaparral og prærie). Larvene lever på busker i oljetrefamilien, særlig *Forestiera neomexicana*. De voksne svermerne flyr om natten, besøker blomster og kommer til lys. Arten er sjelden og blir regnet som truet av habitatødeleggelse.
## Utbredelse
Den forekommer i det sørlige USA fra Texas i øst til California i vest, og i de tilstøtende delene av Mexico.
## Kilder

* Oehlke, W. Sphingidae of the Americas – *Sphinx libocedrus*. http://www.silkmoths.bizland.com/sliboced.htm
## Eksterne lenker
*
Sphinx lugens

***Sphinx lugens*** er en sommerfugl som tilhører familien svermere (Sphingidae). Den skiller seg fra beslektede arter ved sin forholdsvis korte og tykke kropp og store vinger.

## Utseende
En mørkegrå svermer med kort, tykk kropp og forholdsvis store, brede vinger. Forvingene er mørkt brungrå spraglete, bakvingene svarte med to grå tverrbånd.

Lintneria lugens - MHNT Cut 2010 0 472 - Mexico Mexique - Female dorsal.jpg|   ♀ 
Lintneria lugens - MHNT Cut 2010 0 472 - Mexico Mexique - Female ventral.jpg|♀ △


## Levevis
Larvene lever på busken *Wigandia urens* (familien Hydrophyllaceae), som de spiser med god appetitt selv om bladene er dekket av stikkende hår.

## Utbredelse
Bare med sikkerhet kjent fra Mexico og Honduras, mer usikre funn fra Nicaragua og USA.

## Kilder
* Oehlke, W. Sphingidae of the Americas – *Sphinx lugens*. http://www.silkmoths.bizland.com/slugens.htm 
## Eksterne lenker
*
Marius Roth Christensen

**Marius Roth Christensen** (født 25. januar 1972 i Tønsberg), ofte bare kalt **Marius Roth**, er en norsk musiker. Han var gitarist og vokalist i rockebandet Seigmen på 1990-tallet og senere klassisk sanger (tenor).

Marius Roth har gjennomført utdanning ved Østlandets Musikkonservatorium og Statens Operahøyskole og har hatt roller i oppsetninger som *[[Jesus Christ Superstar]]* i Grimstad i 2001 og 2002 og *[[Den glade enke]]* i Sandefjord i 2000 og flere mindre roller i oppsetninger ved Den Norske Opera. Våren 2006 debuterte han som solist ved Den Norske Opera som Tamino i *[[Tryllefløyten]]*. 

Marius Roth har tidligere vært ansatt i Den Norske Operas kor og er frilanssanger med oppdrag i konserter og forestillinger, blant annet i kirkemusikalske sammenhenger.  

Rockabandet Seigmen har blitt gjenforent ved en rekke anledninger, og ga i 2015 ut sitt første album på atten år.

## Priser
* Erling Kroghs sangerlegat 2005
* Vestfold fylkeskommunes kulturpris 2004
* Gjensidige NOR sin kulturpris

## Eksterne lenker
* 
* 
*  Presentasjon ved Den norske opera  2006
Tsjads nasjonalforsamling

**Nasjonalforsamlingen** (fransk:*Assemblée nationale*) er Tsjads parlament. Det har ett kammer med 188 medlemmer, som blir valgt for fire år om gangen. Nasjonalforsamlingen har sitt hovedsete i landets hovedstad, N'Djamena.

Ved valget i 2011, det første siden 2002, fikk *[[Mouvement patriotique du Salut]]* flertall i parlamentet.

## Referanser
Sjtsjolkovo

**Sjtsjolkovo** (russisk: Щёлково) er en by i Moskva oblast i Russland. Den ligger ved elva Kljazma (en bielv til Oka), rundt 35&nbsp;km nordøst for Moskva. Den hadde .

Bosetningen kan spores tilbake til 1500-tallet. Bystatus ble innvilget i 1925. Byen kan nås med forstadstog fra Jaroslavskij jernbanestasjon i Moskva.

## Referanser


## Eksterne lenker
*
Reticella

**Reticella ** er sydde kniplinger dannet ved utskårsøm. Teknikken ble utvikla i Nord-Italia på 1500-tallet.

Teknikken har hatt stor betydning for broderi på folkedrakter, f.eks. hardangersøm i Norge.

## Referanser


## Litteratur
* 
* *Tekstilhistorie* – Kirsten Røvig Håberg (Tell forlag, 2000)
Cubaforeningen i Norge

**Cubaforeningen i Norge** (**Asociación de amistad y solidaridad con Cuba en Noruega**) er en partipolitisk uavhengig organisasjon, etablert som **Norsk-Cubansk Forening** 17. april 1964. Foreningens formål er å aktivt støtte den cubanske revolusjon i kampen for å bevare det cubanske folkets frihet og sjølstendighet gjennom å spre opplysninger om politiske, økonomiske og kulturelle forhold på Cuba og å fremme forståelse for Cubas internasjonale engasjement. En annen grunnleggende formål foreningen har er å samle støtte for å kreve opphevingen av USAs embargo mot Cuba. Formålet fremmes blant annet ved å arrangere møter, studievirksomhet og reiser, formidle litteratur, avholde utstillinger og fremme vennskapet mellom Norge og Cuba. Foreningen hadde ved utgangen av 2021 rundt 530 medlemmer. Cubaforeningen er også medlem av Norges Sosiale Forum. 

Cubaforeningen arrangerer blant annet studiereiser til Cuba minst én gang i året. I tillegg driver organisasjonen med innsamling av penger og materiell for humanitær hjelp og andre formål til landet. I 2021 donerte foreningen  norske kroner til ulike humanitære formål til Cuba, hovedsakelig til av innkjøp av sprøyter og kanyler. Cubaforeningen driver også informasjonsarbeid gjennom sitt medlemsblad *Cubanytt*, gjennom leserbrev i andre tidsskrifter, møter og aksjoner samt samarbeid med andre organisasjoner, for å fremme solidaritet med Cuba. Nåværende leder er Cihan Karakoc, han ble valgt på foreningens årsmøte den 16. mars 2019 og gjenvalgt siden da. 

## Referanser


## Eksterne lenker
*
Knipling

**Knipling** er tekstilarbeid i gjennombrutt mønster. Man deler gjerne knipling-begrepet i to hovedgrupper: Sydde og kniplede (slåtte). 

1) Sydde kniplinger består enten av uttrekkssøm (f. eks hardangersøm), eller av broderi der det gjennombrutte mønsteret lages uten et stoff som underlag. 

2) Kniplede kniplinger lages på en kniplepute/et kniplebrett og med trådene spolt opp på mange pinner.  Det antas at ordet «knipling» kommer fra det tyske ordet "Klöppel" som betyr pinne eller stokk, og at ordet «knipling» altså skal forstås som gjennombrutt tekstilarbeid produsert ved hjelp av stokker (Klöppeln) (i motsetning til sydde kniplinger som lages ved hjelp av en nål).

I Europa oppsto kniplingsteknikken flere steder samtidig i renessansen, med de nord-italienske byene Venezia, Milano og Genova som kjerneområde, sammen med Flandern.

Kniplinger spilte en sentral rolle i europeisk mote på 1500-tallet og 1600-tallet. Kniplede krager og mansjetter var viktige elementer i både manns- og kvinnedrakter.
Også i interiørdetaljer (duker, gardiner og møbler) fikk kniplinger en viktig dekorativ funksjon. Kniplinger var veldig dyre fordi knipling er en veldig tidkrevende teknikk, og kniplinger var et viktig statussymbol igjennom 1500-, 1600- og 1700-tallet. 

Knipleteknikken spredde seg fra tidlig 1500-tall rundt i Europa, og også folkedraktene ble etterhvert påvirket.

I Norge har kniplede kniplinger vært brukt på en del av våre folkedrakter, både smale linkniplinger på tørklær/hodelin og metallkniplinger på liv, stakk  og/eller løslommer.  Dessuten eksisterer det en tradisjon for kniplinger av ull nederst på stakken i området rundt Flå/Krødsherad. Vi har aldri hatt noen knipleindustri i Norge, slik det har eksistert i våre naboland (kniplesentre i Vadstena i Sverige og Tønder i Danmark). I stedet har det formodentlig vært kniplet for lokalt salg i de enkelte dalfører.

Sydde kniplinger i Norge har vært bedre kjent og mer benyttet enn de kniplede kniplingene.  Mest kjent er hardangersøm eller kvitsaum.

Knipleteknikken ble mekanisert på 1800-tallet etter at engelskmannen John Heathcoat fant opp bobinettmaskinen.  Etter det falt de håndlagde kniplingene i verdi og tapte ganske fort sin betydning som statussymbol for de ledende samfunnsklasser.

## Se også
*Bryllupsdager
* Liste over håndverksfag og håndverksteknikker

## Litteratur
*Kirsten Røvig Håberg: *Tekstilhistorie* (Tell forlag, 2000)
Harald Slåttelid

**Harald Andreas Gerotti Slåttelid** (født 20. januar 1895 i Os i Hordaland, død 1. mars 1943 i Trandumskogen) var en norsk fagforeningsmann, politiker, redaktør og motstandsmann, medlem av Norges Kommunistiske Parti.

Slåttelid var utdannet elektriker. Han ble fagorganisert i 1911, og formann i Odda elektrikerforening i 1922. I årene 1922-1923 satt han i Elektrikerforbundets landsstyre. I 1924 ble han sekretær i Odda arbeiderforening, og han var medlem av LOs representantskap i årene 1923 til 1930.

Slåttelid var formann i Odda arbeiderparti av NKP fra 1926, og redaktør av NKPs avis i Odda, *[[Hardanger Arbeiderblad]]*. Han var også mangeårig medlem av herredstyre og formannskapet i Odda.

Slåttelid ble arrestert i Odda 26. mai 1942, og satt på Møllergata 19 og på Grini til han ble skutt på Trandum 1. mars 1943.

Hans sønn Ørnulf Slåttelid var blitt arrestert av tyskerne og hadde mistet livet i fengselet året før.

## Referanser


## Kilder
* Jakob Friis & Trond Hegna, *«Arbeidernes leksikon»* bind VI, 1936. s. 358
Arthur Johan Andersen

**Arthur Johan Andersen** (født 16. juli 1890 i Bamble, død 1943) var en norsk bryggearbeider, medlem av Norges Kommunistiske Parti fra 1924 og medlem av sentralstyret fra 1925. 

Andersen ble fagorganisert i 1915 og hadde en rekke tillitsverv i fagbevegelsen. Han var medlem av Oslo faglige samorganisasjons representantskap fra 1929. 

I årene før NKP ble stiftet, satt han som medlem av Oslo Arbeiderpartis representantskap, fra 1920 til 1923.

## Referanser


## Kilder
* Jakob Friis & Trond Hegna: *Arbeidernes leksikon* bind I, 1932, s. 114-115
Reinert Torgeirson

**Reinert Torgeirson** (født 7. desember 1884 i Ålesund, død 30. november 1969) var en norsk forfatter, avismann og redaktør, hjemmehørende i Norges Kommunistiske Parti.

Han var medlem av Norges Socialdemokratiske Ungdomsforbund og ble formann i avdelingen i Trøndelag. Han var han også forretningsfører i NSU.

Torgeirson arbeidet som journalist i Trondheimsavisa *[[Ny Tid (1899–1947)|Ny Tid]]* fra 1910 til 1915. Fra 1919 til 1923 var han leder for Arbeiderpartiets forlag. I 1918 ble han også vararepresentant til partiets sentralstyre.

Ved den store splittelsen i Arbeiderpartiet i 1923 fulgte han Norges Kommunistiske Parti. Deretter var han redaktør for flere av NKPs aviser: *[[Møre Arbeiderblad]]* (Ålesund) 1924-25, *[[Glåmdalen (avis)|Glomdalens Arbeiderblad]]* (Kongsvinger) 1925, *[[Arbeidet]]* (Bergen) 1925-29 og *[[Arbeideren]]* (Oslo) 1931-32. 

Torgeirson hadde et års studieopphold i Sovjetunionen 1929-1930, da han var MLS-student ved Kominterns Lenin-skole i Moskva. 

Fra 1935 var han ansatt i *[[Arbeidermagasinet]]*s forretningsavdeling. Han forlot NKP i 1937.

## Bibliografi
* *Under rødt flag. Digte* (1915)
* *Haandbog i lags- og studiearbeidet* (sammen med Arvid G. Hansen) (1916)
* *Digte* (1920)
* *Den store leveranse : skuespil i fem handlinger* (1923)
* *Jonsokfest* (1937)
* *Ålesund og Sunnmøre i dikt og sang* (1944)
* *Byen brenner ! : roman* (1945)
* *Lihaugguttene* (1945)
* *Skaraguttene* (1948)
* *For gammel? : amatørskuespill i 2 akter* (1951)
* *Folketeaterforeningen gjennom 25 år, 1929-1954* (1954)

## Referanser


## Kilder
* Jakob Friis & Trond Hegna *Arbeidernes Leksikon* bind VI, 1936. s. 788
Norsk Grafisk Forbund

**Norsk Grafisk Forbund**, forkortet **NGF**, var et norsk fagforbund for arbeidere i grafisk industri fra 1967 til og med 2005.  NGF var selvstendig forbund i LO fram til 1. januar 2006, da også det ble en del av Fellesforbundet.

## Historikk
Norsk Grafisk Forbund ble opprettet i 1967 da flere tidligere forbund slo seg sammen: Norsk Typografforbund, stiftet i 1885, Norsk Bokbinder- og Kartonasjearbeiderforbund, stiftet i 1898, og Norsk Litograf- og Kjemigrafforbund, stiftet i 1901. Norsk Typografforbund regnet selv sin stiftelse til 1882, da Norsk Centralforening for Boktrykkere ble dannet i Kristiania. Med sin lange historie var NGF Norges og Nordens eldste landsdekkende forbund av fagforeninger.

NGF organiserte arbeidere i grafiske fag, i kartonasje- og papirvarebransjen samt i kommunikasjons- og informasjonsbransjen. I 2004 hadde forbundet rundt 14 000 medlemmer, året etter vel 12 000, hvorav under 7000 fortsatt var yrkesaktive.

I flere byer i Norge var det typografene og boktrykkerne som var de aller første fagarbeiderne til å organisere seg, og deres forbund ble særlig viktige i den tidlige arbeiderbevegelsen i landet. Først omfattet fagforeningene håndverkersvenner og fagfolk, men fra 1890-tallet kom også mange ulærte arbeiderne med. Arbeidere som var ansatt i papir-, tremasse- og celluloseindustrien var fagorganisert i Norsk Papirindustriarbeiderforbund fra 1913 til 1988, da forbundet gikk sammen med flere andre og dannet Fellesforbundet. NGF var selvstendig forbund i LO fram til 1. januar 2006, da også det ble en del av Fellesforbundet, et fagforbund i LO med omkring 159 000 medlemmer i 2007.

## Forbundsledere

## Yrkesinternasjonaler
* NGF var medstifter og medlem av Nordisk Grafisk Union fra 1976.
* NGF var medlem av Den internasjonale grafiske føderasjon (IGF) fra forbundets stiftelse til IGF gikk inn i Union Network International (nå UNI Global Union) i år 2000. 

## Litteratur
* Rune Andersen: *Nye tider - glimt fra Norsk Grafisk Forbunds historie - Bind 2 - 1967 - 2000*, Oslo 2001. ISBN 82-995126-0-3
* Christer Nilsson: *[http://websok.mikromarc.no/Mikromarc3/web/get_binary.aspx?id=601&filename=Arbeiderhistorie2004_10.pdf&Unit=6471&db=arbark Arkivene etter Norges eldste fagforbund]*, i Arbeiderhistorie 2004, Oslo 2004. ISBN
Halvor Sørum

**Halvor Sørum** (født 5. april 1897 i Vang, død 1965) var en norsk fagforeningsmann og politiker, medlem av  Norges Kommunistiske Parti fra 1923. 

Han var formann i Hedmarks distriktsorganisasjon av Norges Kommunistiske Ungdomsforbund (1922–23), kasserer i samorganisasjonen på Hamar, medlem av Ringsaker herredstyre, formann i Malersvennenes forening (Oslo). I 1925 - 1926 satt han i redaksjonen for NKPs tidsskrift *[[Proletaren]]*.

Sørum var medlem av NKPs sentralstyre på 1930-tallet og rundt samme tid viseformann i Oslo og Akershus faglige distriktsorganisasjon.

I januar 1943 ble han arrestert av tyskerne og sendt til Sachsenhausen. Etter krigen var han fra 1946 til 1949 nestformann i Bygningsindustriarbeiderforbundet.  

## Referanser


## Kilder
* Jakob Friis & Trond Hegna, *«Arbeidernes leksikon»* bind VI 1936 s. 712
Norsk bygningsindustriarbeiderforbund

**Norsk bygningsindustriarbeiderforbund** (NBIAF) var et fagforbund i LO.  Forbundet ble til i 1949 gjennom en sammenslåing innenfor treindustrien med bl.a. Norsk bygningsarbeiderforbund (NBAF) og Norsk høvleriarbeiderforbund.
Stiftelsesdatoen regnes som 1923 da NBAF ble stiftet.

Norsk steinindustriarbeiderforbund ble tilsluttet forbundet i 1961, og i 1976 kom Norsk murerforbund med i NBIAF. 

I 1988 gikk Norsk Bygningsindustriforbund sammen med Norsk Jern- og Metallarbeiderforbund,
Bekledningsarbeiderforbundet, Norsk Papirindustriarbeiderforbund og Norsk Skog- og Landarbeiderforbund inn i det nystiftede Fellesforbundet.

## Formenn
*1949-1955 John Wivegh
*1955-1962 Odin Rønbeck
*1962-1974 Lage Haugness
*1974-1978 Rasmus Solend
*1978-1988 Odd Isaksen

## Litteratur
* Harald Berntsen: *Hvem bygde landet - for hvem? Norsk Bygningsarbeiderforbund fra gjenreisning til krise 1945-1988*. Oslo 1993. ISBN 82-993025-2-8
Rally Dakar 2008

**[[Rally Dakar]] 2008** ville ha blitt det 30. i rekken. Det var planlagt at rallyet skulle starte i Lisboa i Portugal 5. januar 2008 og gå gjennom Europa og Afrika til 20. januar, da det ville ende i Dakar i Senegal.

Rallyet ble 4. januar 2008 avlyst grunnet terrorfrykt i Mauritania (hvor blant annet drapet på en fransk familie fant sted 24. desember 2007)

## Deltakere
Totalt 570 lag fra 50 land ville deltatt i rallyet. I 2007 deltok 510 lag.

## Løype
Rallyet ville startet i Lisboa i Portugal og gått gjennom Spania, Marokko, Vest-Sahara, Mauritania og Senegal. Rallyets lengde ville vært på 9 273 km. Dette ville vært en hviledag i Atar i Mauritania 13. januar.

### Etapper

## Alternativt rally
Arrangørene av Dakar-rallyet vurderte et alternativ gjennom sentral-Europa, i Ungarn og Romania.

## Referanser
Klede

**Klede** er et glatt, filtlignende stoff av ull. 

Denne effekten ble tradisjonelt oppnådd ved at tøyet gjennomgikk en spesiell og krevende behandling etter det var ferdig vevd. Ulla måtte ha en myk kvalitet og etterbehandlingen krevde egen ekspertise, et håndverksfag som ble kalt overskjærer. Klede kan også fremstilles ved valking av det vevde stoffet. 

Kledestoff ble fra middelalderen av spredd over hele Europa og mye brukt til klær. Lenge var det kun adel og borgerskap som hadde råd til dette stoffet, mens vanlige folk måtte nøye seg med hjemmevevde ullstoffer som ikke oppnådde den samme mykhet og glans som klede hadde.

## Referanser


## Litteratur
* Kirsten Røvig Håberg: *Tekstilhistorie* (Tell forlag, 2000)
John W. Grow

**John W. Grow** er pseudonymet til en person hvis identitet ikke er avslørt. Boken *The Ultimate Contract* (1997) ble utgitt under dette pseudonymet.

Med tanke på forfatterens innsyn i Palme-mordet, er det rimelig å anta at det dreier seg om en svenske, eller i hvert fall en person som har vært bosatt i Sverige i lengre tid. Boken er offisielt skrevet av en engelskmann bak et pseudonym, men boken er ikke gitt ut i England. Da avisen Jury skulle skrive om boken i forkant av utgivelsen, var det ikke angitt hverken engelsk originaltittel eller navn på noen oversetter. Først etter trykkingen røpet forlaget tittelen *The Ultimate Contract* og et oversetternavn som forlaget senere endret. I Kungliga bibliotekets søkedatabase Libris oppgis oversetteren som Paul Englar. Det har vært visse spekulasjoner om at Jan Guillou og muligens Leif G.W. Persson skal stå bak.

Boken The Ultimate Contract kom ut i svensk versjon med tittelen *Kontraktet: mordet på en statsminister* (ISBN 91-7055-181-2) i 1997, og ble filmatisert i 1998 under navnet *Sista kontraktet*. Den norske tittelen er *[[Den siste kontrakten]]*.
Vadmel

**Vadmel** (av norrønt *vaðmál*) er en type grovt klede vevd av ull, som er tykt, sterkt valket og med en fast vevnad.

## Etymologi og navn
«Vadmel» kommer av norrønt *vaðmál*, «et visst mål tøy». Ordet *vaðmál* kommer av *vað*, «våd», og *mal*, «mål». *Vað* kommer muligens av germansk **wed-*, «binde».

Vadmel har forskjellige dialektale navn, som *vadmål*, *veinnmøl* og *vømmøl*.

## Historie
Vadmel ble i middelalderen brukt som et verdimål: i de eldste kildene er seks alen vadmel lik én *eyrir* («øre») i Norge og på Island. Siden det å benytte tøy som verdimål forutsetter noe standardisering og kontroll var det stadig innskjerping av fremstillingsregler, særlig fordi islandsk vadmel beholdt betydning som verdimål på Island og som handelsvare i utlandet langt ut i middelalderen. I resten av Norden fortsatte vadmelsveving som tradisjonelt husflidstøy, og her grep ikke myndighetene inn i tilvirkingen, hvor veving av vadmel var husflid og kvinnearbeid. Som følge er det kun islandske kilder som gir konkrete og detaljerte opplysninger om binding og andre tekniske data. 

Vadmel er velkjent fra jordfunn helt fra tidlig jernalder. 

Det er lite sannsynlig at det var overskudd av norsk vadmel til eksport i middelalderen. I kilder fra 1500-tallet er det tvert imot nevnt import av islandsk, færøysk og shetlandsk vadmel som materiale til votter, strømper og kofter. Vadmel var vanlig brukt til klær av alle slag og til sengeklær, til å bekle veggene med ved spesielle anledninger, til sekker, seil, tettemateriale i båter, telt osv. 

## Bildegalleri

Vadmalskläder Karin Lundholm.jpg|Vadmelsklær utstilt i butikk i Sverige
Faroe stamp 407 helmsman.jpg|Færøysk frimerke som avbilder en vikingstyrmann i vadmelskofte.


## Referanser


## Se også
* Liste over håndverksfag og håndverksteknikker

## Litteratur
*de Caprona, Yann: *Norsk etymologisk ordbok*. 5. opplag, Kagge Forlag (2014).
Rotasjon

**Rotasjon** er et legemes sirkulære bevegelse rundt en *[[rotasjonsakse]]*. Et tredimensjonalt legeme kan ha et uendelig antall rotasjonsakser.

Hvis rotasjonsaksen passerer internt gjennom legemets eget massesenter, sies legemet å *spinne*, og aksens skjæring med overflaten kan kalles en *[[geografisk pol|pol]]*. En rotasjon rundt en fullstendig ekstern akse, f.eks. planeten jorda rundt sola, kalles typisk *[[bane|kretsløp]]* når den frambringes av gravitasjon.

## Se også

* Bundet rotasjon, et begrep innen astronomi
* Differensiell rotasjon, at et gasslegeme roterer i ulike hastigheter i ulike deler
* Stjernerotasjon
** Solens rotasjon
* Jordrotasjonen
* Galakserotasjon
* Jobb-rotasjon, tiltak på arbeidsplasser
* Spesifikk rotasjon, et begrep innen optikk/kjemi
* Rotasjon (matematikk), avbildning om en akse eller et punkt
** Tait-Bryan rotasjoner

### Andre relaterte emner
* Dreiemoment, en krafts evne til å forandre et legemes rotasjon
* Rotor (pekerside)
Lönneberga

**Lönneberga** er en småsted i Hultsfred kommune i Kalmar län i landskapet Småland i Sverige. I 2010 hadde stedet 167 innbyggere.

Lönneberga ligger cirka 12 kilometer nordvest for Hultsfred og cirka to mil sørvest for Vimmerby. Den svenske tegneren og forfatteren Albert Engström ble født et sted like ved Lönneberga i 1869. Lönneberga er ellers mest kjent fra Astrid Lindgrens bøker om Emil i Lönneberga. 

## Referanser


## Eksterne lenker
*
Crashdïet

**Crashdïet** (stilsert som **CRASHDÏET**) er et Sleaze rock-band fra Stockholm i Sverige og er en del av sleaze metal som er en undersjanger av glam metal. Det ble etablert i 2000.

Bandet har utgitt to offisielle album, i 2005 debutalbumet *Rest in Sleaze* og sitt andre album *The Unattractive Revolution* i 2007.

Hovedbesetningen bestod av Dave Lepard, Peter London, Martin Sweet og Eric Young. Bandet ga seg da Dave Lepard begikk selvmord 20. januar 2006, men gjenoppstod med ny vokalist, Olliver Twisted, allerede i desember samme år. I juni 2008 forlot Olliver Twisted bandet for å spille med sitt gamle band Reckless Love i Finland.

Etter at Twisted forlot bandet, ble Simon Cruz vokalist og ga ut et album med bandet *Generation Wild*.

## Referanser


## Eksterne lenker
*
Björn Berg

**Björn Berg** (1923–2008) var en svensk tegner, maler og grafiker. Berg er særlig kjent for sine tegninger av Emil fra Lønneberget og Teskjekjerringa. 

Han var født i Tyskland av svenske foreldre, og vokste opp i Lomma, New York, Stockholm og Djursholm. Etter to år ved Konstfack i Stockholm, fortsatte Björn Berg sine studier ved Konstakademiens grafiska avdeling og siden for André Lhote og Fernand Léger i Paris. Björn Berg giftet seg i 1955 med Eva Gehlin. Familien bosatte seg i 1956 i Djursholm.

## Arbeid

Han tegnet i blant annet *[[Söndagsnisse-Strix]]* (1944–45) og *[[Dagens Nyheter]]* (fra 1952 til 1991) men han er kanskje mest kjent som bokillustratør. I årene 1952–2010 bidro han med illustrasjoner til mer enn 400 bøker. Av disse var han hovedillustratør til omkring 150 bøker, mens han utførte omslag, vignetter eller enkeltillustrasjoner i de andre. I avisen deltok han blant annet på lengre, illustrerte reportasjereiser i flere verdensdeler. 

Berg er særlig kjent for sitt samarbeid med tre forfattere: med Astrid Lindgren om hennes bøker om ''Emil i Lönneberga'' og noen få andre bøker; med Alf Prøysen om ''Geitekillingen som kunne telle til ti'' og de mange bøkene om ''Teskjekjerringa''; og med Alf Henrikson om 50 av hans bøker fra 1953 til 2010: dikt, reiseskildringer og populærhistoriske bøker. 

### Samarbeidet med Astrid Lindgren
Samarbeidet med Lindgren begynte i desember 1962. Da fikk Lindgren, som var forlagsredaktør hos Rabén & Sjögren, se hans tegninger fra Stockholm til en bok om nordiske hovedsteder. Gutten på bildet, som var Bergs sønn Torbjörn, stemte med hennes forestillinger om hvordan Emil burde se ut. Lindgren skrev manus våren 1963, og Berg tegnet sommeren 1963. De samarbeidet om tre barneromaner og fire bildebøker om Emil. Bergs illustrasjoner har også vært førende for framstillingen av Emil i film og tv.

### Samarbeidet med Alf Prøysen
Samarbeidet med Prøysen oppsto via Ulf Peder Olrog, som Berg hadde begynt å samarbeide med i 1953. Da Olrog noe senere skulle finne en illustratør til den svenske lanseringen av ''Teskedsgumman'', ble Berg valgt. Berg illustrerte først åtte bøker i perioden 1956–1972, og senere fire nye bildebøker fra enkeltkapitler i årene 1989–1992. Det nevnes ofte at Bergs versjon av Teskjekjerringa har fellestrekk med Bergs kone Eva. Mens norske lesere er best kjent med Borghild Ruds tegninger av Teskjekjerringa, er det Bergs tegninger som har fulgt bøkene i oversettelser til andre språk.

## Utmerkelser
Björn Berg ble tildelt utmerkelsen Elsa Beskow-plaketten i 1971. Han fikk også mange andre stipendier og priser, blant annet ''Astrid Lindgrens Värld''-stipendet 1996.

Han er representert i Nationalmuseum, Göteborgs konstmuseum, Kalmar museum og Gustav VI Adolfs samling.  Han har hatt utstillinger på Eskilstuna konstmuseum (1990), Historiska Museet (1993), Konstnärshuset (1993), Nationalmuseum (2004–05), Hallands konstmuseum (2008), World Children's Art Museum i Okazaki, Japan (2009) og Zornmuseet (2013).

## Referanser

## Eksterne lenker
* 
*
Orange Democratic Movement

**Orange Democratic Movement** («Appelsin-demokratiske bevegelse», ODM) er et kenyansk politisk parti som oppsto etter, og som et resultat av, folkeavstemningen om en ny grunnlov som ble holdt i 2005. Navnet har sin opprinnelse fra valgsedlene som ble brukt ved folkeavstemningen, – disse var merket med frukter. De valgsedlene som innebar et "ja" til president Kibakis forslag til ny grunnlov var markert med en banan mens "nei"-sedlene hadde en appelsin som symbol. ODM er altså et parti med basis i motstanden mot grunnlovsforslaget. Partiet er i dag er det største opposisjonspartiet i Kenya og ledes av Raila Odinga.

Etter folkeavstemningenen (som neisidan vant), sprakk den regjerende National Rainbow Coalition. De parlamentarikerne innen koalisjonen som støttet neisiden og tilhørte Liberal Democratic Party, gikk nå sammen med Kenya African National Union og dannet ODM.

KANU forlot senere ODM for at i stedet inngå i Party of National Unity. En del KANU-politikere, som William Ruto og Musalia Mudavadi, valgte imidlertid å bli værende i  ODM.

Kalonzo Musyoka og hans tilhengere kom til å forlate ODM for å danne ODM-Kenya.

## Referanser


## Eksterne lenker
*
Hraunhafnartangi

**Hraunhafnartangi** er Fastlands-Islands nordligste punkt. Det ligger i fylket Norður-Þingeyjarsýsla. 

Hraunhafnartangi er oppkalt etter *Hraunhöfn* («lavahavn»), en vik i området. I nærheten finnes også fyrtårnet med samme navn som odden. 

Hraunhafnartangi er nevnt i Fosterbrødrenes saga som stedet der Torgeir Hávarsson ble drept, og etter sigende skal gravhaugen hans ligge her.

## Referanser
Cikada Duo

**Cikado Duo** er en norsk musikkduo tilknyttet samtidsmusikkensemblet Cikada som ble stiftet i 1989. Duoen består av Kenneth Karlsson på piano og piano og synthesizer og Bjørn Rabben på perkusjon. I 2007 ga de ut sitt andre album, *Nordheim*, med musikk av Arne Nordheim. Med på utgivelsen var også Åke Parmerud på elektronikk og sopranen Elisabeth Holmertz. Albumet ble nominert til Spellemannprisen 2007 i klassen samtidsmusikk.

## Diskografi
* *Cikada Duo* (1993, Albedo)	
* *Nordheim* (2007, 2L)

## Eksterne lenker
* 
*  Hjemmeside hos Cikada
*  mic: Cikada Duo med Nordheim på 2L